Eestis äratas kohtuprotsess suurt tähelepanu. Ajalehes Kodumaa ilmus seeria parastavaid artikleid, nagu "Margiaad lööb Mälaril laineid" ja "Reeturitel ei ole kodumaad", mis üksteise võidu paljastasid "andetu nurgaadvokaadi" ja "natsliku nuhi" Heinrich Margi musti tegusid. Soodsat hetke kasutas ära ka konkureeriva Välis-Eesti organisatsioon REE juht Ahti Pae, kelle saadetud ringkirjas soovitati sellist meest nagu Mark mitte usaldada.